جیانلوکا سکاماکا

**جیانلوکا سکاماکا** (لەدایکبووی ١ی کانوونی دووەمی ١٩٩٩) یاریزانێکی تۆپی پێی پیشەگەری ئیتاڵییە کە وەک ھێرشبەر یاری دەکات بۆ یانەی پرێمیەرلیگ وێست ھام یونایتد و ھەڵبژاردەی تۆپی پێی ئیتاڵیا. پێشتر بۆ لاوانی ئاییندھۆڤن و ساسۆلۆ یاری کردووە لەگەڵ یاریکردن بە خواستن بۆ کریمۆنێسێ، زوۆلی ئاسکۆلی و جەنەوا.

## کاروانی یانە
### کاروانی سەرەتایی
سکاماکا بەرھەمی ئەکادیمیای لاوانی ڕۆمایە، سکاماکا لە کانوونی دووەمی ٢٠١٥ چووە یانەی ئاییندھۆڤن. لە ٢٢ی کانوونی دووەمی ٢٠١٦، لە تەمەنی ١٧ ساڵیدا، یەکەم یاریی پیشەگەری خۆی ئەنجامدا بۆ پێکھاتەی لاوانی ئاییندھۆڤن، لە بردنەوەی ٢- لە دەرەوەی یاریگای خۆیان لە بەرامبەر یانەی ڤێنلۆ، لەدوای ٦١ خولەک لە جێگەی ستیڤن بێرگوین ھاتە یاریگاوە.

### ساسۆلۆ
لە کانوونی دووەمی ٢٠١٧، بە گرێبەستێک بۆ ماوەی چوار-ساڵ و نیو پەیوەندی کرد بە یانەی ئیتاڵی ساسۆلۆوە. لە ٢٩ی تشرینی یەکەم، لە تەمەنی ١٨ ساڵیدا، یەکەمین یاری خۆی لە خولی پلە یەکی ئیتاڵی(Serie A) ئەنجامدا کە ٣–١ دۆڕان بەرامبەر ناپۆلی لە ستادیۆ سان پاولۆ، وەک یەدەگ لە جێگەی دیێگۆ فاڵچینێلی ھاتە یاریگاوە لە خولەکی ٨٥.

#### خواستنەکان بۆ کریمۆنێسێ، زوۆلی، ئەسکۆلی و جەنەوا
لە کانوونی دووەمی ٢٠١٨، سکاماکا بە خواستن چووە یانەی پلە دووی ئیتاڵی کریمۆنێسێ. یەکەم گۆڵی پیشەگەری خۆی تۆمارکرد لە ١٤ی نیسانی ٢٠١٨، لە یاریی خولدا لە بەرامبەر پالێرمۆ.

لە ٣١ی ئابی ٢٠١٨، سکاماکا بە خواستن پەیوەندی کرد بە یانەی خولی نایابی ھؤڵەندی زوۆلی. لە ٢ی ئەیلوولی ٢٠١٨ یەکەمین یاری خۆی ئەنجامدا لە بردنەوەیان ١–٠ لە دەرەوەی یاریگای لە خولدا بەرامبەر گرۆنیگێن.

لە ١٣ی تەممووزی ٢٠١٩، بە خواستن چووە یانەی خولی پلە دووی ئیتاڵی ئەسکۆلی.

لە ٢ی تشرینی یەکەمی ٢٠٢٠، سکاماکا بە خواستن چووە یانەی جەنەوا لە خولی پلە یەکی ئیتاڵی بۆ ماوەی یەک وەرز.

#### گەڕانەوە بۆ ساسۆلۆ
لە ھاوینی ٢٠٢١، سکاماکا گەڕایەوە بۆ ساسۆلۆ، کە لەلایەن ئەلسیۆ دیۆنیسییەوە ڕاھێنەرایەتی دەکرا. لە ١٧ی تشرینی یەکەمدا، یەکەم گۆڵی تۆمارکرد لەگەڵ نێرۆڤێردی، لە یارییەکدا لە دەرەوەی یاریگای خۆیان دوو گۆڵی تۆمار کرد لە دژی یانەی پێشووی، جەنەوا، کە یارمەتی تیپەکەی دا بۆ بەرامبەربوون ٢–٢. لە وەرزی ٢٠٢١–٢٢، وەک یاریزانی سەرەکی یاری کرد لەگەڵ دۆمینیکۆ بێرادی و گیاکۆمۆ ڕاسپادۆری لە ھێڵی ھێرشبردن، و وەرزەکە بە ١٦ گۆڵ لە خودا کۆتایی ھات.

### وێستھام یونایتد
لە ٢٦ی تەممووزی ٢٠٢٢، سکاماکا گرێبەستێکی بۆ ماوەی پێنج ساڵ واژوو کرد لەگەڵ یانەی خولی نایابی ئینگلیزی وێستھام یونایتد. بڕی تێچووی گواستنەوە کە درا بە ساسۆلۆ بەگوێرەی ڕاپۆرتەکان ٣٠٫٥ ملیۆن پاوەند بوو، لەگەڵ ٥ ملیۆن پاوەندی زیادکراو کە پەیوەستە بە ئاست و ئەنجامەوە. ھەروەھا بەگوێرەی ڕاپۆرتەکان، بڕی ١٠٪ دیاریکرا بۆ فرۆشتنەوەی داھاتوو کە دەبێت بدرێت بە یانە ئیتاڵییەکە.

## کاروانی نێودەوڵەتی
### لاوان
وەک بەشێک لە پێکھاتەی ئیتاڵیای خوار تەمەن ١٧ ساڵان، سکاماکا بەشداری کرد لە پاڵەوانێتییەکانی ساڵی ٢٠١٥ و ٢٠١٦ لە پاڵەوانێتی نەتەوەکانی ئەورووپی خوار تەمەن ١٧ ساڵان.

لەگەڵ ئیتاڵیای خوار ١٩ ساڵان، سکاماکا بەشداری کرد لە پاڵەوانێتی نەتەوەکانی ئەورووپا خوار ١٩ ساڵان، و دوو گۆڵی تۆمارکرد لە پاڵەوانێتییەکەدا، لەوانە یەکێکیان لە دۆڕاندنی یاری کۆتایی ٤–٣ بەرامبەر پورتوگال دوای کاتی زیاد کراو. ساڵی دواتر بەشداری جامی جیھانی خوار-٢٠ ساڵانی ٢٠١٩ی کرد لەگەڵ پێکھاتەی ئیتاڵی خوار ٢٠ ساڵان و پلەی چوارەمیان بەدەست ھێنا.

لە ٢٥ی ئایاری ٢٠١٨، سکاماکا یەکەمین یاری خۆی لەگەڵ پێکھاتەی خوار ٢١ ساڵان ئەنجامدا لە یارییەکی دۆستانە لە بەرامبەر پورتوگال کە ٣–٢ دۆڕان. یەکەم گۆڵی خۆی لەگەڵ تیپی ئیتاڵیای خوار ٢١ ساڵان تۆمار کرد لە ٦ی ئەیلوولی ٢٠١٩دا، لە یارییەکی دۆستانە کە ٤–٠ بردیانەوە بەرامبەر مۆڵدۆڤا. بەشداری کرد لە پاڵەوانێتی نەتەوەکانی ئەورووپا خوار ٢١ساڵان لە ساڵی ٢٠٢١، کە دوو گۆڵی تۆمارکرد.

### پێکھاتەی یەکەم
یەکەم بانگھێشتی بۆ پێکھاتەی یەکەمی ئیتاڵیا پێگەیشت بۆ پاڵاوتنەکانی پاڵەوانێتی جامی جیھانی فیفا ٢٠٢٢ لە ئەیلولی ٢٠٢١. لە ٨ی ئەیلوول یەکەمین یاری خۆی ئەنجامدا، لە بردنەوەی ٥–٠ لە یاریگای خۆیان لەبەرامبەر لیتوانیا، وەک کە لە نیوەی دووەمدا لە جێگای فێریکۆ بێرناردێشی ھاتە یاریگاوە.

## ئاماری کاروانی وەرزشی
### یانە



### نێودەوڵەتی

## خەڵاتەکان
**ئیتاڵیای خوار ١٩ ساڵان**
* دووەم بوون لە پاڵەوانێتی ئەورووپا بۆ خوار ١٩ ساڵان: ٢٠١٨

**ئیتاڵیای خوار ٢٠ ساڵان**
* پلەی چوارەمی جامی جیھانی فیفا خوار ٢٠ ساڵان: ٢٠١٩

**تاکەکەسی**
* گۆڵکاری جامی ئیتاڵیا: ٢٠١٩–٢٠ (بە ھاوبەشی)، ٢٠٢٠–٢١

## سەرچاوەکان

پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی تۆپی پێی دوور لە وڵات لە ھۆڵەندا
پۆل:یاریزانانی تۆپی پێی دوور لە وڵاتی ئیتالی
پۆل:یاریزانانی خولی تۆپی پێی ئیتالیا
پۆل:یاریزانانی تۆپی پێی ئیتالی
پۆل:زیندووان
پۆل:لەدایکبووانی ١٩٩٩
پۆل:یاریزانانی پرێمیەرلیگ
پۆل:یاریزانانی جامی نەتەوەکانی ئەورووپای ٢٠٢٤
پۆل:یاریزانانی براوەی خولی ئەورووپا